Guenta

Guenta () ir saglabātā grāfiste Velsas dienvidaustrumos un iekļauj piecus galvenos apgabalus — Blainaiguentu, Kārfili, Monmutšīru, Ņūportu un Torvainu. Robežojas austrumos un ziemeļaustrumos ar Angliju, ziemeļrietumos — ar Povisu, rietumos — ar Vidusglamorganu, dienvidrietumos — ar Dienvidglamorganu, bet dienvidos krastus apskalo Ķeltu jūras Bristoles līcis. Lielākā apdzīvotā vieta ir Ņūporta.

 Vēsture 
Grāfiste izveidota 1974. gada 1. aprīlī kā nemetropoles administratīvā grāfiste vēsturiskās Monmutšīras grāfistes robežās, iedalot to piecos distriktos — Blainaiguenta, Isluina, Monmuta, Ņūporta un Torvaina.Local Government Act 1972 Nodēvēta pēc 5.—11. gadsimtā šajā teritorijā pastāvējušās viduslaiku velsiešu Guentas Karalistes. Grāfistes administratīvais centrs sākotnēji bija Ņūporta (1974—1978), bet vēlāk — Kumbrāna (1978—1996). 1996. gadā Guenta kā administratīvā grāfiste tika likvidēta,"Local Government (Wales) Act 1994". legislation.gov.uk. UK Parliament. vienlaicīgi to saglabājot kā grāfisti ceremoniāliem mērķiem Britu monarhijas pārstāvniecībai. 2003. gadā grāfistes robežas tika paplašinātas, iekļaujot līdz tam Vidusglamorganā ietilpušo Kārfili boro daļu.

 Funkcijas 
Guentas lorda leitnanta ofiss atrodas Askā,Lord Lieutenant of Gwent bet augstā šerifa ofiss — Kārdifā.Gwent High Sheriff

Guentas saglabātās grāfistes teritoriālajā tvērumā darbojas arī Guentas policija ar galveno ofisu Kumbrānā,Office of the Police and Crime Commissioner Nacionālā veselības dienesta (NHS Wales) reģionālā pārvalde ar ofisu Ņūportā,Aneurin Bevan University Health Board un Guentas Dzīvās dabas trests Monmutšīras bioloģiskās vicegrāfistes tvērumā ar ofisu Pontipūlā.Gwent Wildlife Trust

 Atsauces 

 Ārējās saites